《送钟计部之临清时李计部同使》
明代·黎民表

司农今日政分忧，千里黄河握上游。南国词人逊诗品，中朝名士共仙舟。

当尊海岱诸峰出，矫首燕云王气浮。却笑风尘留滞客，紫貂谁解酒家楼。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。